Buk for udvalget.
Det er så drengen. Født her på fattiggården.
Flyttet til sognegården. Fylder ni år i dag og skal nu tilbage hertil.
Hvad hedder du, dreng?
- Oliver Twist. - Drengen er et fæ.
Hør nu godt efter. Du ved vel, at du er forældreløs?
- Hvad er det? - Jeg sagde jo, han var et fæ.
Du har ingen far og mor og er blevet opfostret af sognet.
- Hvad græder du for? - Jeg håber, du beder aftenbøn.
Beder for dem, der tager sig af dig som ... en god kristen.
Du er kommet hertil for at blive uddannet og få et fag.
Lær det af ham ved siden af.
- Hvad er det, jeg skal lære, sir? - At pille værk.
- Hvad er værk, sir? - Stil ikke så mange spørgsmål.
Værk er fibre, man piller ud af et gammelt reb, så de kan bruges igen -
- i majestætens flåde. Du tjener dit fædreland.
Kom så i gang.
Hold nu op. Vi vil gerne sove.
- Jeg er for sulten til at sove. - Vi er alle sammen sultne.
- Ja, men jeg er bange. - Bange? Hvorfor?
Jeg er så sulten, jeg kunne spise ham i sengen ved siden af.
Kære Vorherre. Vi takker dig for dette rigelige måltid, -
- som du har stillet foran os.
Lovet være Herren. Amen.
Må jeg ikke nok få noget mere, sir?
- Hvabehar? - Må jeg ikke nok få noget mere, sir?
Hent retsbuddet.
Mr. Limbkins ... Om forladelse, sir.
Oliver Twist har bedt om mere at spise.
Mere? Fat Dem, og giv mig et tydeligt svar.
De mener, at han bad om mere, efter han havde fået sin mad?
Ja, sir.
Den dreng bliver hængt.
"Fem pund og en dreng tilbydes ..."
Pruh!
Når jeg siger "pruh", mener jeg det!
"Su... sund ...
... lærling ... fem pund."
Skorstensfejning er et grimt fag.
Ja, flere unge drenge er blevet kvalt i skorstenene.
De fugter stråene, som de tænder i skorstenen -
- for at komme ud igen. Fugtige strå laver røg.
Røgen får drengene til at falde i søvn.
Drenge er meget dovne.
Men sørg for en ordentlig flamme, så skal de nok skynde sig ud.
Det er også humant. For selv hvis de sidder fast i skorstenen, -
- vil de kæmpe for at møve sig ud, hvis deres fødder bliver ristet.
- Han vil gerne være skorstensfejer? - Han er meget optaget af det.
Nuvel, så underskriver jeg kontrakten, så han kan blive ...
... mr. Gamfields lærling.
Lille ven ...
Min dreng, du ser bleg og bange ud.
- Hvad er der galt? - Sir, De må ikke ... De må ikke ...
- Hvad er der, min dreng? - Nå?
De må ikke ...
Svar nu. Hvad er det, vi ikke må?
De må ikke sende mig væk med den frygtelige mand.
- Sikke en udspekuleret forældreløs. - Var Deres tunge.
- Taler De til mig? - Ja.
Det er udelukket.
Vi nægter at skrive under på kontrakten.
Før drengen væk. Og vis ham lidt godhed.
Det har ingen vist gjort.
Jeg har målt de to kvinder, der døde i går nat.
De bliver en holden mand, mr. Sowerberry.
Nå, det tror De?
Udvalget tillader kun en beskeden pris.
Kisterne er også beskedne.
De kender vel ikke nogen, der har brug for en dreng?
Gunstige betingelser, mr. Sowerberry. Gunstige betingelser.
Du skal møde din nye herre, så få den kasket væk fra øjnene.
Ret ryggen.
Tør dine øjne.
- Er det Dem, Bumble? - I egen person, mr. Sowerberry.
Jeg har den forældreløse med. Oliver Twist.
Så det er den forældreløse?
Mrs. Sowerberry? Vil du være så sød at komme et øjeblik, min egen?
Oliver Twist? Jeg troede ikke, forældreløse havde navne.
- Jeg har selv fundet på det. - Har De, mr. Bumble?
Jeg giver alle hittebørnene navne efter alfabetet.
Den sidste var med S. Jeg kaldte ham Swubble.
Ham her var med T. Jeg kaldte ham Twist.
Den næste kommer til at hedde Unwin, og så bliver det Vilkins.
Jeg har et navn til hvert bogstav.
- Helt frem til Z. - De er vel nok litterær, sir.
Såmænd ... det er jeg vel.
Mrs. Sowerberry, det er den forældreløse fra fattiggården.
- Han er meget lille. - Han skal nok vokse til.
Ja, mon ikke. På den mad og drikke, vi må bekoste på ham.
Fattiggårdsdrenge koster mere at føde, end de tjener ind.
Ned med dig, din drivert.
Charlotte, giv drengen de kolde rester, vi gemte til hunden.
Du har vel ikke noget imod at sove i en kiste?
Det bliver du i hvert fald nødt til. Vi har ingen andre steder til dig.
Luk så op.
- Er du den nye dreng? - Ja, sir.
- Hvor gammel er du? - 1 0 år, sir.
Så får du en på skrinet, når du har lukket mig ind.
Undskyld, sir? Var det Dem, der bankede på?
- Jeg sparkede. - Skal De bruge en kiste?
Du ved vist ikke, hvem jeg er.
Jeg er mr. Noah Claypole, og du er under mig.
Tag skodderne ned!
Jeg gemte en smule bacon til dig.
Sæt dig over i hjørnet. Spis hurtigt op.
Du skal passe butikken.
Hørte du det, fattiggårdsskarn? Over i hjørnet med dig.
Lad ham nu være.
Alle har jo ladet ham være. Hans mor, hans far og hele hans familie.
Han har brug for en, der ikke lader ham være.
Middag!
Er du ikke færdig endnu, Oliver?
Aldrig i livet har jeg set så doven en dreng. Kom så ned med dig.
Mr. Sowerberry. Der er middag.
Jeg har fået en idé.
Pas nu på, du ikke får hjernehindebetændelse.
Angående unge Twist.
- Han er en køn dreng. - Han spiser også alt for godt.
Han har et yderst melankolsk udtryk, min egen.
Han ville egne sig særdeles godt som sørgemarskal.
Jeg mener ikke regelmæssigt til voksenbegravelser.
Men til børnebegravelser.
Se ham.
Fattiggårdsskarnet og luskepeteren.
Mærk dig mine ord, jeg får ham hængt. Jo før, desto bedre.
Fattiggårdsskarn, hvordan har din mor det?
- Hun er død. - Hvad døde hun af, fattiggårdsskarn?
Åh, græder du nu, fattiggårdsskarn?
- Hvad fik dig til at græde? - Ikke dig.
- Ikke mig? - Nej, ikke dig.
Og du skal ikke tale om min mor.
Nå, så jeg skal ikke tale om din mor?
Jeg har virkelig ondt af dig, -
- men du må da vide, at din mor var et værre kvindemenneske.
- Hvad sagde du? - Et værre kvindemenneske.
Godt, at hun døde, ellers var hun blevet sendt på arbejdslejr.
Eller blevet hængt. Det er nok det mest sandsynlige.
Hjælp! Charlotte! Han slår mig ihjel.
Hold op! For guds skyld!
Hjælp mig!
Han slår mig ihjel! Hold op!
Her er han. Hold ham, Charlotte.
Åbn lemmen, Charlotte. Ind med ham.
Virkelig voldelig, sir.
Mrs. Sowerberry sagde, at hvis mr. Bumble havde tid ...
... skal han piske ham. Herren er ikke hjemme.
- Derinde. - Oliver?
- Luk mig ud! - Kan du genkende min stemme?
Gør den dig ikke bange? Ryster du af skræk, når du hører mig?
Nej!
- Han må jo være gal. - Nej, det er bare kødet.
De har givet ham for meget at spise.
Hvis De havde givet ham havresuppe, var det aldrig sket.
Det er takken for at være liberal.
- Hvad foregår der? - Oliver Twist er blevet voldelig.
Se, hvad han har gjort ved mit øje.
- Du er da en velopdragen ung mand. - Han talte grimt om min mor!
Og hvad så? Din lille, utaknemmelige skarnsunge.
- Hun havde fortjent det. - Nej. Det er løgn!
Gør dog noget, mr. Sowerberry. Han kaldte mig for en løgner.
Gør så noget!
LONDON 1 1 3 KM
Jeg ...
Undskyld, miss, men vil De vise mig den godhed at ...
Kan du så komme væk fra min grund! Jeg vil ikke have nogen tiggere her.
Væk med dig, eller jeg pudser hunden på dig.
Jeg har ikke ret meget, men du må få, hvad jeg har.
Pas på, du ikke brænder tungen.
Jeg blev så forskrækket, da jeg så dig.
Mine øjne er ikke, hvad de har været, men ...
... et øjeblik troede jeg ...
Hvad lavede du også på vejen? Sådan en lille fyr som dig.
- Hvor skulle du hen? - Til London.
London! Du godeste ...
Goddag.
Hvad gør du det i?
Du er vist ikke herfra.
Hvor kommer du fra?
Jeg har gået ... i syv dage.
Syv dage? Du fredsens.
Så er du vel sulten? Du skal få noget mad.
Jeg trænger selv til en påfyldning, men jeg skal nok punge ud.
Kom på stikkerne.
Jeg hedder forresten Jack Dawkins, -
- bedre kendt som Den Listige Lurendrejer.
Oliver Twist. Hvorfor kaldes du for Den Listige Lurendrejer?
Derfor.
Har du noget sted at bo? Penge?
Vil du gerne have et sted at sove i nat?
Køb Daily News!
Fik et næb dig til at gå så langt?
- Hvad betyder det? - Ved du ikke, hvad "næb" betyder?
- Fuglens mund? - Du er godt nok grøn.
Et næb er en dommer. Hvor har du været hele livet?
- Kodeordet? - Held og smæld.
- I er to. Hvem er han? - En ny ven.
- Hvor kommer han fra? - Grønland. Er den gamle her?
Ovenpå. Han sorterer lommetørklæder.
Jeg har noget til dig.
Her er han, Fagin. Min nye ven, Oliver Twist.
Nå da da, Oliver Twist.
Jeg håber, jeg får fornøjelsen af et nærmere bekendtskab.
Vi er glade for at se dig, Oliver. Tag pølserne af ilden.
Lad os gøre plads til Oliver her ved bordet.
Du stirrer på alle lommetørklæderne, ikke?
Der er mange, ikke?
Vi har bare gjort dem klar til vask. Det er det hele, min ven.
Pust på den. Den er varm.
Nå, Oliver, nu skal du have et krus varm gin og vand. Det giver varmen.
Drik hurtigt ud, så kruset kan gå videre.
Han er en sød dreng.
Jeg har på fornemmelsen, at han er en arbejdshest.
En rigtig arbejdshest.
Oliver?
De snedige skarn.
Snedige skarn.
Fine drenge.
Fine, fine drenge. Fine, fine drenge.
Hvorfor er du vågen? Hvad har du set?
Sig det, eller du dør!
Jeg kunne ikke sove mere. Undskyld, hvis jeg forstyrrede Dem.
- Du var ikke vågen for lidt siden? - Nej, sir.
Ja, selvfølgelig sov du. Jeg ville bare skræmme dig.
Du er en modig dreng.
- Så du nogen af de smukke sager? - Ja, sir.
De ... De er mine. Det er min lille skat.
Til min alderdom.
Det er vores lille hemmelighed.
- Det forstår du godt, ikke? - Jo, sir.
Må jeg stå op nu, sir?
Jeg håber, I har arbejdet hele morgenen.
- Vi har arbejdet hårdt. - Det var godt, drenge.
- Hvad har du, Lurendrejer? - Tegnebøger.
- Forede? - Temmelig.
Lurendrejer ... Jeg ved snart ikke.
Ikke så tunge, som de kunne have været.
Men meget nydelige og flot håndarbejde.
- Han er en glimrende arbejder, ikke? - Jo, bestemt.
- Og hvad har du til mig, Charley? - Lommetørklæder.
De er meget flotte. Meget.
Du har ikke mærket dem godt.
Mærkerne skal stikkes ud med en nål.
- Det lærer vi Oliver at gøre. - Hvis De vil være så venlig.
Vil du kunne gøre det ligesom Charley Bates?
Meget gerne. Hvis De vil lære mig det, sir.
Han er så grøn, at det gør ondt.
Nå, mine drenge. Nu skal vi lege.
Nu viser vi Oliver, hvordan vi laver lommetørklæder.
- Du vil gerne lege. Ikke, Oliver? - Jo, sir.
- Ved De, hvad klokken er? - Den er ...
Otte.
Leger I nu igen, Fagin?
- Som vi har for vane. - Han er ny. Hvem er han?
Det er Oliver. Oliver ...
... det er gode venner af huset, Bet og Nancy.
Ham kunne du lære noget af, Lurendrejer.
Han har jo manerer. En rigtig gentleman.
- Vi kommer, fordi vi fryser. - Som I har for vane.
Kom over til os, Oliver. Eller vil du ikke sidde hos rakket?
Tag dig i agt for folk her. De får dig til at ...
... stikke mærkerne ud, ligesom vi er ved at lære dig. Ikke?
- Jo, sir. - Sir? Ved du, hvem du taler til?
- Hvad siger din mor til, du er her? - Jeg har ikke nogen mor.
Så er du kommet til det rette sted.
Nu skal jeg lære dig spillet. Det hedder spekulation.
Hver spiller får tre kort, og ét kort bliver vendt. Det er trumf.
Det er et godt liv, ikke, min ven?
- Hvornår må jeg komme ud, sir? - Snart.
Lad os se, hvad du har lært. Har du lyst til at prøve?
Ja, sir.
Se, om du kan tage det op, uden at jeg mærker det.
Er det væk?
Du er en dygtig dreng, min ven.
Aldrig har jeg set så kvik en dreng.
Her har du en shilling. Følg Charleys og Lurendrejerens eksempel.
Især Lurendrejeren. Han bliver en stor mand og kan gøre dig til en.
Hvis du fortsætter på den måde, bliver du tidens største mand.
Mange tak, sir.
Tyveknægt! Deres lommetørklæde, sir.
Stop tyven!
Stop ham!
- Han skal have luft. - Hvor er herren?
Du har ikke fortjent at få luft.
- Hvor er herren? - Han kommer der.
- Er det ham? - Ja, det er jeg bange for.
Den var god.
- Staklen har slået sig. - Ja, det var mig, der slog ham.
Jeg slog knoerne på hans mund. Men jeg standsede ham.
- Rejs dig. - Det var ikke mig, sir.
Nej, det er det aldrig. Op med dig.
- Vær ikke så hårdhændet. - Jeg gør ham skam ikke noget.
Denne vej, d'herrer.
- Hvad er næste sag? - Det er mit navn og min adresse.
- Hr. betjent, hvem er han? - Mit navn er Brownlow.
Ti stille. Hvad er herren sigtet for?
Nej, han er ikke sigtet. Han skal vidne mod drengen.
Før jeg aflægger ed, må jeg sige ...
- Ti stille, sir. - Ikke på vilkår!
De er en aldeles uforskammet mand. Hvor vover De at sige en dommer imod?
Aflæg så den ed. Jeg vil ikke høre et ord til.
Jeg sværger at sige hele sandheden, så sandt Gud hjælpe mig.
- Hvad lyder anklagen på? - Jeg stod foran boghandelen ...
Hvor er betjenten? Er der nogen vidner?
- Ingen, høje dommer. - Drengen er syg.
Det nummer kender jeg godt. Det vil vi ikke se på her, knægt.
- Hvad hedder du? - Vand.
Hvad hedder du, din slyngel? Hvad hedder han, hr. betjent?
- Hvad hedder du, min dreng? - Vand.
Han siger, han hedder Waters.
- Hvor bor han? - Hvor han finder ly.
Må jeg være fri! Jeg vil ikke være til nar.
- Jeg tror, han virkelig er syg. - Jeg ved bedre.
Lad være. Det er et fupnummer.
Han idømmes tre måneders hårdt arbejde. Ryd kontoret.
Stands! I må ikke tage ham med!
Hvem er den mand? Få ham ud.
Jeg lader mig ikke vise ud! Jeg vil tale.
Jeg så det hele. Jeg ejer boghandelen.
- Hvad vil De sige? - Det var ikke denne dreng.
- Hvem var det så? - To andre slog til, mens han læste.
Jeg så det. Denne dreng så måbende til.
- Hvorfor kom De ikke før? - Jeg måtte passe butikken.
- Så den herre stod og læste? - Ja, den bog, han har i hånden.
- Den havde jeg glemt alt om. - De er vel nok en fin herre.
Og så vil De have en uskyldig dreng sigtet.
De har skaffet Dem den bog -
- under ganske mistænkelige omstændigheder.
- Vil De anklage herren for tyveri? - Nej, bestemt ikke.
Det er Deres held, at ejeren af bogen ikke ønsker at anklage Dem.
- Drengen er løsladt. Ryd kontoret. - Vorherre bevares!
Ryd kontoret! Næste sag.
Vær venlig at forlade lokalet, sir.
Gør plads for politiet.
Vær forsigtig.
Få fat i en drosche. Jeg beklager, at jeg tog bogen.
Stakkels dreng.
Pas på.
- Jeg har skaffet en. - Tak, hr. betjent.
Nu skal jeg hjælpe, sir.
- Må jeg køre med? - Ja, selvfølgelig.
Hvis De tager hans hoved, sir ...
- Hvor skal De hen? - Til Pentonville.
Hvor er drengen blevet af?
- Sig det, eller jeg kvæler dig. - Snushanerne har ham. Slip mig!
Bullseye!
Hvem kastede det efter mig? Hvem var det?
Kom så, Bullseye, din slubbert.
Hvad ligger du derude for?
Læg dig.
Nå, Fagin, mishandler du nu drengene igen?
Hvis jeg var dem, ville jeg myrde dig.
Dæmp stemmen. Du lader til at være i dårligt lune.
Giv mig et bæger. Uden gift i.
Gode sager.
- Nå, hvad skyldes al balladen? - En ny dreng.
Han kom med ud for tidligt. Han blev snuppet af snushanerne.
Jeg er bange for, han vil sige noget, -
- der kan få os i fedtefadet.
Din fidus bliver afsløret. Det var da også på tide.
Jeg er bange for, at hvis vi blev afsløret, -
- så ville det gå mere ud over dig end over mig.
Så er der kun ét at gøre. Vi må finde ud af, hvad de gør ved ham.
- Nogen må få fat i ham. - Jeg skal ikke til politistationen.
- Ikke for nogen. - Nu ved jeg det. Bet går derhen.
- Aldrig i livet. - Hvad siger du, Nancy?
Du kan lige så godt give op, Fagin.
Hvad mener du? Du er da den helt rette til opgaven.
- Ingen ved noget om dig. - Og det skal de ikke komme til.
- Du får kun et nej fra mig. - Hun gør det, Fagin.
- Nej, hun gør ikke. - Jo.
- Kan jeg hjælpe Dem, miss? - Jeg leder efter min lillebror.
- Hvem er han? - En sød, lille dreng. Gode manerer.
- Så blid som nyfalden sne. - Dem ser vi ikke mange af.
Det er sikkert ham fra mr. Fangs retssal.
Denne unge dame leder efter sin bror.
Det er vist ham, der slap af sted med at besvime.
En herre tog ham med.
- Du godeste, hvilken herre? - Han boede vist i Pentonville.
Gode gud.
Vent nu lidt. Hans visitkort ligger her et sted.
Tak, sir.
Mr. Brownlow!
Der er noget ved den dreng, der griber mig om hjertet.
- Jeg kan ikke forklare det. - Jeg har det ligesådan, sir.
Hvem er han? Hvad er han? Du ved intet om ham.
Han havde feber, og hvad så? Dårlige folk har indimellem feber.
En mand fra Jamaica myrdede sin herre. Han havde feber seks gange.
- Jeg ved, han er god. - Hvor ved du det fra?
- Han er god og uskyldig. - Han vil forråde dig.
Svigte dig ved første lejlighed som alle dine andre gode formål.
Jeg sætter mit hoved ind på, at den dreng ikke er god og uskyldig.
Hvordan har du det, min ven?
Jeg er glad, sir. Jeg er Dem meget taknemmelig.
God dreng.
Har han fået noget næring? Noget søbemad?
Nej, ikke søbemad. Suppe.
Han ville have haft bedre af et par glas portvin.
- Ikke sandt, Sam? - Jeg hedder Oliver, sir.
- Oliver? Oliver Waters? - Nej, sir. Twist. Oliver Twist.
- Hvorfor sagde du så Waters? - Det har jeg aldrig sagt.
- Har du ikke? - Nej, sir.
- Er De vred på mig nu, sir? - Nej.
Besynderligt navn. Oliver Twist.
- Her er mange bøger, ikke? - Jo, sir.
Jeg har aldrig set så mange før.
Kunne du tænke dig at blive en klog mand og selv skrive bøger?
Jeg vil hellere læse dem, sir.
Kunne du ikke tænke dig at blive forfatter?
Jeg tror, det er bedre at være boghandler.
Det kan du minsandten have ret i.
Vi skal ikke gøre dig til forfatter, men lære dig et ordentligt håndværk.
- Vil De sende mig væk? - Nej, kære barn.
Vær ikke bange for, at jeg svigter dig. Ikke uden grund.
Det vil jeg aldrig give Dem grund til.
- Jeg har lyst til at stole på dig. - Tak, sir.
- Godt, jeg ikke skal gå i det mere. - Ja, det er vi alle glade for.
Værsgo.
Goddag. Hvem er nu det?
- Det er unge Oliver Twist. - Boghandlerens bud kom med en pakke.
Løb efter ham. Nogle bøger skal returneres.
- Var det drengen, der havde feber? - Ja.
- Jeg kunne ikke få øje på ham. - Det var en skam.
- Jeg ville returnere dem i aften. - Lad dog Oliver gøre det.
Han skal nok få dem sikkert frem.
Lad mig gøre det for Dem, sir. Jeg løber hele vejen.
Så gør du det. Få mrs. Bedwin til at vise dig vejen.
- Og Oliver ... - Ja, sir?
Giv boghandleren denne seddel.
Det er de penge, jeg skylder ham.
Jeg skal nok skynde mig, sir.
- Hvor lang tid tror du, der går? - Tror du virkelig, han kommer igen?
- Det gør du ikke? - Med fem pund i lommen?
Nej, det tror jeg ikke.
Jeg sætter mit hoved ind på, at den dreng ikke vender tilbage.
Og dit.
Lillebror!
- Hjælp! - Det er et mirakel. Jeg fandt ham.
Slip mig! Nancy!
Hvor er du uartig at gøre mig så urolig!
- Hvad er der galt? - Han stak af hjemmefra.
Vi er respektable folk, og han kom i lag med tyveknægte.
- Hans mor er sønderknust. - Din lømmel.
- Gå hjem. - Jeg har ingen forældre!
- Jeg bor i Pentonville. - Sikke han praler.
- Det er sandt! - Gå så hjem til din stakkels mor!
Jeg bor ikke hos dem! Jeg kender dem ikke! Hjælp!
Jeg skal give dig hjælp, din lille lømmel!
Har du stjålet de bøger? Din lille slyngel!
Sådan skal han have det. Ellers kommer han aldrig til fornuft.
Det skal jeg nok sørge for. Kom med mig, din lømmel.
Det har han godt af.
- Hvem er den mand? Hjælp! - Pas godt på ham, Bullseye.
Se på ham, Fagin. Hold mig.
Hold mig, så jeg ikke falder om af grin.
Se lige hans klude, Fagin.
Skønt at se, at du har det så godt. Hvorfor meldte du ikke din ankomst?
Så havde vi lavet varm aftensmad.
Hvad er det, Fagin? Det er min.
Nej, det er min. Du får bøgerne.
Hvis vi ikke får den, tager vi drengen med igen.
- Hit med den. - Det er ikke rimeligt.
Det er et fedt. Hit med pengene.
Giv mig den så, din gamle pengepuger!
Det er for vores del af besværet. Og det er ikke nok.
Du kan beholde bøgerne eller sælge dem.
De er meget flotte. Smukt skrevet. Ikke, Oliver?
Send dem tilbage. De tilhører mr. Brownlow.
Send bøgerne og pengene tilbage. De vil bare tro, at jeg stjal dem.
Du har ret, Oliver. De vil tro, at du har stjålet dem.
Vi kunne ikke have valgt et bedre tidspunkt.
Hjælp! Politi! Hent politiet!
Hold hunden tilbage. Den flår drengen i småstykker.
Hent politiet. Hent politiet!
Flyt dig.
Han skal ikke flås af hunden, så må du dræbe mig først.
Bullseye! Kom så her!
Lurendrejer! Fang ham!
Nå, så du ville gerne væk? Du ville tilkalde politiet?
Det skal vi nok banke ud af dig.
Jeg vil ikke stå og se til, mens du slår ham. Du fik jo drengen igen.
Ti stille, eller jeg gør dig stille for altid.
Lad ham være.
- Du har været en fin ven for ham. - Ja, gud hjælpe mig.
Han er en tyv og løgner og helt igennem fordærvet.
Er det ikke nok? Skal han nu også piskes?
- Vi skal tale pænt til hinanden. - Tale pænt?
Tale pænt, din gamle skurk? Jeg stjal for dig, da jeg var halvt så gammel.
- Det er dit levebrød. - Det var dig, der drev mig ud i det.
Og du tvinger mig til at fortsætte til den dag, jeg dør!
Lurendrejer ... Charley. Læg Oliver i seng.
Vi må hellere tage tøjet af. Det er for fint at sove i.
Det koster mere end fire en halv penny.
Jeg har aldrig mærket så flot stof. Har du?
Nej. Men jeg vil vædde på, at dronningen går i det om søndagen.
Skynd jer nu. Få det af ham.
Løft ham.
Tag skoene af ham.
Jeg kommer med lidt frokost, min ven.
Skal vi tage en lille snak, Oliver?
Skal vi?
Du sætter vel pris på ...
... at høre lyden af en menneskestemme igen?
Ved du, hvad jeg regner for den største synd her i verden?
Utaknemmelighed.
Og det gør du dig skyldig i. Utaknemmelighed.
Vi lukkede dig ind og tog os af dig. Ellers var du død af sult.
Og hvad er takken? Du råber efter politi.
Du gør os ængstelige og er en omkostning.
Her var engang en som dig. Jeg var som en far for ham.
Han stak af og gik til politiet. Gæt, hvordan det gik ham?
De hængte ham ...
... ved Old Bailey.
Beviser blev gjort tilgængelige, ikke alle lige sande ...
... men alle sammen nødvendige for at sikre mig selv og mine venner.
Stakkels dreng. Hængt i galgen.
Hængning er en frygtelig død.
Ved daggry. Galgen. Rebet. Løkken.
Og de er ikke altid skyldige. Nu til dags bliver man hængt for ingenting.
Hvis du gør, som du får besked på, -
- kan vi blive rigtig gode venner.
Gå du bare frit omkring nu, Oliver.
Gør endelig det.
- Oliver? - Ja.
Jeg vil gerne have, at du hjælper mig med at gøre mig klar.
- Vil du gøre det for mig? - Ja. Jeg trænger til selskab.
Godt. Du kan begynde med at polere mine røjsere.
På engelsk: Puds mine støvler.
- Ærgerligt, han ikke er en raner. - Han ved ikke, hvad der er godt.
- Du ved vel ikke, hvad en raner er? - Jo. Det er ...
Det er en tyv. Du er en raner, ikke?
Jo. Det er vi alle sammen. Selv hunden.
- Han er den værste af hele banden. - Og han sladrer aldrig.
Han tør ikke engang gø i vidneskranken.
Han er helt igennem kristen.
- Hvorfor arbejder du ikke for Fagin? - Du kan tjene en formue.
Ligesom din herre i Pentonville. Det er et stort hus.
Jeg fik et glimt af det. Var der flot indenfor?
Ja. Og jeg sov i en rigtig seng. Og fik mit eget værelse.
- Flotte sager på væggene? - Ja, bestemt.
Hvis du arbejder for Fagin, kan du selv få sådan et hus.
- Og leve et fornemt liv. - Han er ræd for at blive klynget op.
Jeg ved ikke, hvad det betyder.
Hvis du ikke tager lommetørklæder og ure, -
- gør en anden det. Du har lige så meget ret til det.
Så sandt, som det er sagt. Der har du sagen i en nøddeskal.
Du skal lytte til Lurendrejeren. Han forstår fagets katekismus.
Kusk?
- Jeg kommer fra Bill. - I hvilket ærinde?
- Vi vil dig intet ondt. - Det tror jeg ikke på.
Hvis jeg kunne hjælpe dig, gjorde jeg det.
Jeg lovede, at du ville være stille.
Hvis du ikke er det, går det ud over dig selv. Og mig.
- Kom han med uden vrøvl? - Blid som et lam.
Sæt dig ned.
Nu skal jeg lære dig noget.
- Ved du, hvad det her er? - Ja.
Det her er krudt.
Det er en kugle.
Og det er en lap fra en gammel hat ...
... til at vattere den med.
- Nu er den ladt. - Ja, det kan jeg se.
Hvis du siger et ord, når vi er ude sammen, -
- får du denne ladning i hovedet.
Så hvis du vil sige noget, når du ikke er blevet spurgt, så bed en bøn.
Det korte af det lange er, at hvis Oliver snyder dig, -
- så sørger du for, at han aldrig kan fortælle flere historier.
Om du så bliver hængt for det.
Nemlig. Kvinder er gode til at fatte sig i korthed.
Aftensmad. Og en skraber, før vi drager ud.
Aha. Min ven Bill.
Døren er åben. Kom ind.
Råb ikke så højt.
- Giv os lidt lys, Toby. - Barney, vis d'herrer ind.
Barney! Vil det behage herren at vågne op?
Kom ind, mr. Sykes.
Bill! Hvor er det dejligt at se dig.
- Hvem er ... Hvem er det? - Det er bare drengen.
- En af mr. Fagins drenge? - Ja. Tiden er inde.
Plafferter til mig, Barney.
- De er ladt. - Godt.
- Og værktøjet? - Jeg har det hele.
Nøgler? Centrumsbor?
Blændlygte?
Har vi glemt noget?
Der er fri bane.
Jeg kan ikke. Det kan jeg ikke.
Du skal.
Det er mr. Brownlows hus.
I må ikke tvinge mig til at stjæle fra ham. Forbarm jer over mig.
Lad mig stikke af og dø i markerne. Jeg kommer aldrig til London igen.
Hold så mund. Kravl derop, eller jeg skyder hjernen ud på dig.
Jeg skubber dig gennem vinduet. Gå hen til fordøren, og luk op.
Det kan jeg ikke. Jeg kan ikke nå den øverste slå.
- Så stil dig op på en stol. - Gør det nu bare.
Gå hen til fordøren, for pokker.
Hvem der?
Mrs. Bedwin? Er det Dem?
- Kom her. - Red mig!
Hjælp!
Hjælp! Politi!
Kom med ham.
Han bløder som forbandet.
- Er han slemt såret? - Han skal få det meget værre.
Giv mig en pistol.
Vi må skaffe ham af vejen, ellers sladrer han.
Hernede ved floden.
Bill! Bill!
Hjælp!
Åh nej, Bill.
Haps.
Nå da da.
Hvordan går det, Fagin?
Stik af med jer. Hvor er Bill?
- Han bløder jo. - Hvad er der sket?
Hver ting til sin tid.
Jeg taler ikke forretninger uden mad og drikke.
Nancy, stik så af.
- Hvor er Bill? - Fremskaf nu noget næring.
Lurendrejer! Gå så, Nancy!
- Rovet gik galt. - Ja, det anede mig.
Jeg spørger for sidste gang: Hvor er Bill?
Læg ham i seng, og giv ham lidt gin.
Drengen ville stikke os.
- Han blev set. - Blev han set? Af hvem?
To gamle folk. Han råbte og skreg, Bill blev gal og affyrede pistolen.
- Og ramte drengen? - Måske. Der var to skud.
Vi stak af. Jeg bar drengen, og Bill faldt.
- Faldt han? Kom han noget til? - Han svømmede vist til London.
Jeg har sagt, jeg ikke vil se en sjæl, og nu kommer du med djævelen.
Du bad mig om at hente ham.
Hans feber er så høj, at han ikke kan huske.
Du har det vist ikke godt. Hvordan har du det?
Jeg er svag som vand. Giv mig noget at drikke.
- Har de onde vinde blæst dig hertil? - Nej, ingen onde vinde.
Du sagde, at du skulle tale med mig.
- Hvad har du gjort ved drengen? - Han har det godt.
Lurendrejeren tager sig af ham. De er som Kain og Abel.
Hvad er der med den dreng?
Vi skal ikke have nogen stikkere.
Så længe han er i live, er vi så godt som hængte.
Hvad skal vi gøre?
Ikke noget. Ikke før jeg har fået det bedre.
Og hvad så?
- Så skaffer jeg ham af vejen. - Hvordan, Bill? Hvor?
Jeg drukner ham i en flod.
Drengen er svag. Han blev såret. Han kan knap nok stå på benene.
Når han kan, så sig til, så henter jeg ham.
- Og skrub så af. - Ja.
Bill ... du har ret.
Det er bedst sådan.
Jeg brænder op indefra. Hvor er min medicin?
Du er jo ligbleg. Hvad er der i vejen?
Ikke noget. Hvorfor glor du sådan på mig?
- Hvad tænker du på? - På så meget. Og hvad så?
Hvis du ikke er blevet smittet med feberen, -
- er der noget underligt i luften. Ildevarslende er det også.
Giv mig så min medicin.
Der er ingen anden kvinde med så stort et hjerte, -
- ellers havde jeg for længst skåret halsen over på hende.
Hun er ved at få feber, ja.
Værsgo. Drik det, så får du det bedre.
Sæt dig lidt hos mig.
Læg ansigtet i de rette folder, eller jeg lægger dem for bestandig.
Vent her.
- Ja? - Bor mr. Brownlow her?
Hvem er De? Gå om til køkkendøren.
Jeg kommer med oplysninger om Oliver Twist.
Har han det godt? Er han i sikkerhed?
- Hvor er han? - Jeg vil kun tale med mr. Brownlow.
- Han er ikke hjemme. - Fortæl ham, at drengen er uskyldig.
- Hvor er han? - Han er i sikkerhed.
- Men ikke meget længere. - Hvor er han?
Giv mr. Brownlow en besked.
Han skal møde mig på søndag ved midnat på London Bridge.
Og hvis jeg ikke er der, skal han komme natten efter og natten efter.
Nu er du jo så god som ny.
- Hvordan har du det? - Jeg er træt, sir.
Det er jo også efter midnat. Du skal bare have en god nats søvn.
- Men hvordan går det med armen? - Bedre, tak. Men det gør lidt ondt.
Kom og sæt dig her.
Jeg har noget, der kan tage smerten.
Tag bandagen af.
Det er et grimt sår.
Men jeg skal nok trylle det væk.
Dette middel stammer fra tidernes morgen.
Ja, det er det.
Det er givet videre fra far til søn.
Og det kommer fra ...
Hvem kan sige, hvor det kommer fra?
Tak, sir.
Tak for Deres venlighed. Det vil jeg altid huske på.
Altid, ja, altid, min ven.
Hvem ved, hvor længe det er?
En time til midnat.
Mørk og tåget nat. En god nat at gøre forretninger i.
En skam, at ingen forretninger er klar.
For en gangs skyld har du ret. Hvornår er drengen rask nok?
- Der går en dag eller to. - Det er en skam.
- Jeg er i humør til det. - Det glæder mig at høre.
Nu er du blevet dig selv igen.
Jeg føler mig ikke som mig selv med din visne klo på skulderen.
Hvad er den af, Nancy? Hvor skal du hen så sent?
- Ikke ret langt. - Hvor skal du hen?
- Ikke ret langt. - Hvor?
- Det ved jeg ikke. - Det ved jeg. Sæt dig ned.
- Jeg trænger til frisk luft. - Så stik hovedet ud ad vinduet.
Nej, det er ikke nok.
Det vil jeg ikke have noget af.
Sådan. Og bliv så, hvor du er.
- Ved du, hvad det er, du gør? - Om jeg ved, hvad jeg ...
Pigen er gal. Hvor vover du at tale sådan til mig?
Du driver mig til det. Lad mig så gå. Med det samme.
- Nej! - Sig til ham, han skal lade mig gå.
Det vil være det bedste for ham. Hører du?
Jeg hører dig.
Hvis jeg skal høre på dig et øjeblik til, -
- får hunden så godt fat i din strube, at du bliver stum.
Hvad går der af dig?
Lad mig gå. Du ved ikke, hvad du gør.
- Bare en time. - Pigen er jo gået fra forstanden.
- Rejs dig. Rejs dig! - Nej.
Bliv der!
- Besynderligt pigebarn. - Så sandt, som det er sagt.
- Hvorfor tror du, hun ville gå? - Kvinder er jo så genstridige.
Jeg troede, jeg havde tæmmet hende, men hun er værre end nogensinde.
Jeg tror, hun har fået lidt af min feber i blodet.
Hvis hun tager på vej igen, skal jeg nok tappe hende for lidt blod.
Nu skifter hun kurs.
Godnat. Om to dage ... kan du komme og hente drengen.
Lys for ham.
Han skal da ikke falde og brække halsen, uden nogen ser det.
Hold lyset for ham.
Hvorfor skabte du det postyr, Nancy?
- Hvad mener du? - Vi taler om det en anden gang.
Jeg er din ven. En trofast ven gennem mange år.
Jeg kender dig godt. Godnat.
Ikke al den røg, Lurendrejer.
Problemer?
Lurendrejer ...
Hvad er der fat?
Jeg vil have dig til at udføre en opgave, der kræver stor forsigtighed.
Jeg går ikke hen til politistationen. Det huer mig ikke.
Det er ikke spor farligt.
- Du skal skygge en. - Hvem? En gammel knark?
- En ung pige. En af os. - Hvem?
Nancy?! Hvad har hun gjort?
Jeg ved ikke, om hun har gjort noget. Derfor skal du skygge hende.
Måske taler hun med folk, som hun ikke skulle tale med.
Jeg vil vide, hvem hun taler med, og hvad hun siger.
Jeg ved ikke rigtig. Nancy er jo god nok, ikke?
Du får et helt pund, min ven.
Mr. Brownlow?
Ja.
Jeg tør ikke tale med Dem her. Følg mig.
Vi er gået langt nok nu. Hvorfor kan vi ikke tale på broen?
Jeg er bange. Måske er de fulgt efter mig.
Jeg er kommet, fordi De har oplysninger om Oliver Twist.
- Det har jeg. - Fortæl.
En djævel har holdt ham fanget og giver ham videre til en ...
... der vil ...
Jeg må vide mere. Er det en, som står Dem nær?
Den ene er. Den anden er ikke.
- De må angive de mænd. - Aldrig i livet.
Ingen af os er Guds bedste børn. Jeg forråder ham ikke.
Men den anden ...
... Fagin, han har drengen. Find Fagin, og du finder drengen.
- Hvor er han? - Spitalfields.
Jeg har allerede sagt for meget.
Lov mig, at De aldrig røber, at jeg fortalte Dem det.
- Jeg går til politiet i morgen. - Nej, det skal være i nat.
Sig Fagin, så forstår snushanerne det.
Altså politiet.
- Hvad kan jeg gøre for Dem? - Intet.
De kan intet gøre. Alt håb er ude for mig.
- Tag imod dette som en belønning. - Nej.
Jeg gør det ikke for egen vindings skyld. Gud velsigne Dem.
Godnat.
Nævn mig ikke med et ord.
Se ham. Det er nu en skam.
Med det ansigt kunne han stjæle fra damerne i kirken.
Det ansigt er en formue værd.
- Er du kommet på andre tanker? - Nej.
Nej, vi er nødt til det.
- Hvad er der med dig? - Jeg skal tale med Fagin.
Sig det bare foran Bill. Fortæl os det.
- Nancy ... - Hvad med hende?
- Jeg fik ham til at skygge Nancy. - Hvad mener du?
- Du fulgte altså efter hende? - Ja. Til London Bridge.
Og hvad skete der?
Hun mødtes med en ældre herre, og ...
Og? Ud med sproget!
Hun fortalte, at Fagin har Oliver. Den gamle går til politiet i nat.
Lad mig gå! Sig nu ikke, det ikke er sikkert!
Lad mig fortælle dig noget. Bill, vær nu ikke ...
Vær nu ikke for hård mod hende.
Løb så. Snushanerne er for døren, før end I kan sige Spitalfields.
Løb så! Løb!
Nå, er det dig?
Hvad er der i vejen, Bill?
Hvorfor ser du sådan på mig?
- Her er lys nok til det, jeg vil. - Hvad har jeg gjort?
- Sig det nu. - Det ved du godt.
Du blev skygget i nat. Hvert et ord er blevet hørt.
Jeg sagde ikke dit navn, Bill. Det ville jeg aldrig gøre.
Gud, vær nådig!
Goddag, Fagin. Goddag, drenge.
Hvad bringer du af nyt?
Det hele står her i The Chronicle. Du er i avisen.
- Det er Bill og Oliver også. - I The Chronicle?
Der kan man bare se. Du er berømt, Fagin.
"Der er kommet flere oplysninger i sagen om det bestialske mord, -
- der fandt sted i Spitalfields og har chokeret hele London.
Man mener, at offeret, en ung kvinde ved navn Nancy, -
- blev banket brutalt ihjel af en mand ved navn William Sykes.
En kendt og farlig forbryder. Motivet er endnu usikkert, -
- men den myrdede havde tilsyneladende angivet sin ven -
- og den berygtede hæler Fagin, -
- som nu er efterlyst for bortførelsen af drengen Oliver Twist.
Hverken Fagin eller Sykes er anholdt, -
- men politiet leder efter dem i hele byen og i omegnen.
Sykes ledsages ifølge politiet sædvanligvis af en bidsk, hvid hund."
Hvad siger du så?
Kom her.
Vi tager tilbage til London. Der er folk, jeg skal tale med.
Jeg får smykker ud af Fagin og tager til Frankrig. Jeg vover pelsen.
EFTERLYST WILLIAM SYKES BIDSK HUND
Hvem har han myrdet?
- Man siger, det var en kvinde. - Myrdede han en kvinde?
Bullseye!
Kan du ikke høre, jeg fløjter efter dig? Er du blevet døv?
Kom så her.
Jeg gør dig ikke noget. Kom her, Bullseye.
Hold så op! Det er ikke nogen leg.
Giv slip, din slubbert!
Kan du så komme her!
Fandens også.
Det er hans hund.
- Kom her. - Hold dig væk fra den hund.
Drengen er i livsfare, men De virker kun interesseret i at pågribe Sykes.
Tænk dog på drengens sikkerhed.
Det er nu engang sådan, politiet griber sager an.
Min plan er som følger: Hvis vi får Sykes, får vi Fagin, -
- og hvis vi får Fagin ...
Vi har fundet hunden, sir.
Skal vi sidde hele natten og vente på snushanerne?
Han har ret. Vi må finde et nyt gemmested.
Snushanerne!
- Hvad? - Det er ham.
- Lad ham ikke komme ind. - Det er vi nødt til.
Kom nu.
Tag ikke lyset fra os.
Fanden tage jer. Har I ikke noget at sige til mig?
- Her er ikke sikkert for dig. - Her er da sikkert nok for dig.
Er det ... Er liget blevet begravet?
Skynd dig at lukke ham ind, Lurendrejer.
Gør, som jeg siger, Lurendrejer.
Du kommer ikke nærmere, dit uhyre.
I er mine vidner. Jeg er ikke bange for ham.
Hvis de kommer efter ham, siger jeg, han er her.
Du kan bare dræbe mig. Men jeg stikker dig.
Om du så bliver kogt levende.
Din lille ...
Få ham væk.
Hjælp! Han er heroppe!
Hjælp! Kom herop!
Fanden tage jer! Kom bare an, jeg narrer jer.
- Nej, vi kan tinge med ham. - Det er mig, der skal tinge med ham.
- Nej. - Ingen skyder!
Jeg giver slip på ham. Jeg lader ham falde ned.
Hvis I prøver på noget, giver jeg slip.
Kravl derop.
Hold fast i skorstenen.
Vi må følge efter ham.
Spring ned.
Tag tovet.
Oliver? Oliver?
- Der kommer han. - Kom, min dreng.
Mr. Grimwig vil sige noget til dig.
Skænk op.
Unge mand, jeg må indrømme, at jeg tog fejl af dig.
Jeg var bange for, at din velgører syntes, jeg skulle af med hovedet.
Men han er en god ven og lader mig slippe.
- Også et glas til Oliver. - Tak, sir.
- Og et til Dem selv. - Jeg bør nok ikke ...
Må jeg tage mig den frihed at udbringe en skål for dig?
- For Sam Waters. - Oliver Twist.
Oliver Twist. For Oliver Twist.
Hvad er der galt, mit barn? Hvorfor er du så trist?
Er du sikker på, det er det, du vil?
Ja, sir. Helt sikker.
Ja?
Skal den unge herre også med? Det er ikke noget for børn, sir.
Nej, det er det bestemt ikke.
Men dette barn kendte manden som forbryder, -
- og han ønsker, skønt han er bange, at se ham nu.
Nummer 1 8.
Dygtig dreng. Det var flot.
Du skal ikke være bange. Fagin.
Det er mig. En gammel mand. En meget gammel mand.
Du har besøg.
Slå dem ihjel! De må ikke slagte mig.
Få det hurtigt overstået. Han får det snart værre.
Fagin, De var venlig mod mig.
Ja, og jeg vil atter være venlig mod dig.
- Jeg er ikke bange. - Oliver!
Lad mig hviske dig noget i øret.
Kan du huske kassen, Oliver, -
- med den smukke skat til min alderdom?
Den ligger gemt lidt oppe i skorstenen. Du skal have den.
Den er din. Men vi må tale sammen.
Først skal vi bede sammen. Bare én. Og nede på knæ.
Sammen med mig. Så kan vi tale resten af morgenen.
Udenfor. Sig, at jeg er faldet i søvn. Det tror de på.
Du kan få mig ud, og så får du min smukke skat.
- Tilgiv den stakkels mand. - Det er rigtigt. Det er vejen frem.
Hvis ... hvis ...
... hvis jeg ryster, når vi går forbi galgen, -
- skal du ikke ... tage dig af det, bare skynd dig videre. Gå nu.
- Vil De sige mere? - Nej.
- I må hellere forlade ham. - Videre, videre. Videre.
Tag ikke så hårdt fat. Skynd dig, skynd dig!
Oversættelse: Malene Hollnagel Scandinavian Text Service 2006